CELEX: 62014CN0402
Language: sk
Date: 2014-08-22 00:00:00
Title: Vec C-402/14: Návrh na začatie prejudiciálneho konania, ktorý podal Dioikitiko Efeteio Athinon (Grécko) 22. augusta 2014 – Viamar – Elliniki Aftokiniton kai Genikon Epicheiriseon Anonymi Etaireia/Elliniko Dimosio

27.10.2014   
            
            
               SK
            
            
               Úradný vestník Európskej únie
            
            
               C 380/4
            
         Návrh na začatie prejudiciálneho konania, ktorý podal Dioikitiko Efeteio Athinon (Grécko) 22. augusta 2014 – Viamar – Elliniki Aftokiniton kai Genikon Epicheiriseon Anonymi Etaireia/Elliniko Dimosio
   (Vec C-402/14)
   2014/C 380/04
   Jazyk konania: gréčtina
   
      Vnútroštátny súd, ktorý podal návrh na začatie prejudiciálneho konania
   
   Dioikitiko Efeteio Athinon
   
      Účastníci konania pred vnútroštátnym súdom
   
   
      Žalobkyňa: Viamar – Elliniki Aftokiniton kai Genikon Epicheiriseon Anonymi Etaireia
   
      Žalovaná: Elliniko Dimosio
   
      Prejudiciálne otázky
   
   
               1.
            
            
               Je ustanovenie článku 1 ods. 3 smernice 2008/118/ES (1) zo 16. decembra 2008 právne dostatočné a úplné/nepodmienené a dostatočne jasné, aby malo napriek tomu, že členská krajina/Helénska republika toto konkrétne ustanovenie smernice neprebrala do svojho vnútroštátneho právneho poriadku, priamy účinok a aby sa ho mohol dovolávať jednotlivec, ktorý na tomto ustanovení zakladá svoje nároky, pred vnútroštátnym súdom, pričom vnútroštátny súd je povinný predmetné ustanovenie zohľadniť?
            
         
               2.
            
            
               Sú v každom prípade ustanovenia § 130 ods. 5 gréckeho colného zákonníka, v spojení s ustanoveniami § 128 ods. 1 tohto zákonníka, podľa ktorých sa osvedčenie o colnom odbavení vozidiel pochádzajúcich zo Spoločenstva, dovezených na územie Grécka, vydáva v nadväznosti na výber poplatku za prihlásenie vozidla do evidencie, pričom povinnosť uhradiť tento poplatok vzniká pri vstupe predmetných vozidiel na grécke územie, v súlade s ustanoveniami článku 3 písm. c) Zmluvy o EHS, ktoré stanovujú zrušenie prekážok pre voľný pohyb tovaru medzi členskými štátmi?
            
         
      (1)  Smernica Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v. EÚ L 9, 14.1.2009, s. 12).